
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτηρίου 


του 2ου Γυμνασίου - Λυκείου Μεταμορφώσεως. 1 

Αναγκαστική απαλλοτρίωση ακινήτων για την διάνοιξη της Ε.Ο. 
Σταυρού - Ελευσίνας στην περιοχή του Δήμου Αχαρνών Αττι¬ 
κής... 2 

ΑΝΑΚΟΙΝΩΣΕΙΣ 


Παρακατάθεση αποζημίωσης για ακίνητα που έχουν απαλλοτριωθεί 
με την απόφαση Δ. 2153/10.4.1985 (ΦΕΚ 228/17.5.85 τ. 

Δ') των Υπουργών Οικονομικών και ΠΕ.ΧΩ.ΔΕ για τη διάνοιξη 
της Εθν. οδού Πάτρα - Ίσωμα στο 4ο τμήμα από Βασιλικά - 
Ίσωμα παραλλαγή 3ου τμήματος και κόμβος Καλαβρύτων για 
τις ιδιοκτ. 75, 76 (αρτηρία) 55,60 (κόμβος Καλαβρύτων) 41 
(11 Η.) και 39 (αρτηρία). 3 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Βούλας (ν. 


Αττικής). . . .. 4 

ΑΠΟΦΑΣΕΙΣ 

Μερική ακύρωση της χ.2571/91 (ΦΕΚ 180 Δ/91) - απόφασης 

του Νομάρχη Αχαΐας. . 5 

Χαρακτηρισμός ως διατηρητέου του κτιρίου που βρίσκεται εντός του 
ρυμοτομικού σχεδίου Δήμου Αθηναίων επί της οδού Χατζηχρή- 
στου 4, περιοχή Νότια Ακρόπολη, και καθορισμός ειδικών όρων 
και περιορισμών δόμησης. 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1048301/361 1/0010 (1) 

Αναγκαστική απαλλοτρίωση έκτασης για την ανέγερση διδακτηρίου του 
2ου Γυμνασίου - Λυκείου Μεταμορφώσεως. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 139/ 


1971 «περί της αρμοδιότητος των νομαρχών προς κήρυξιν αναγκαστι¬ 
κών τινών απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανι¬ 
σμού Σχολικών Κτιρίων» σε συνδυασμό με τις διατάξεις του Ν. 513/ 
1976. 

3. Το από 2.5.1990 απόσπασμα πρακτικού από τη συνεδρίαση με 
αριθ. 1700/2.5.90 του Διοικητικού Συμβουλίου του Οργανισμού Σχο- „ 
λικών Κτιρίων. 

4. Το από 18.10.1990 πρακτικό καταλληλότητας της απαλλο- 
τριούμενης έκτασης, που καταρτίστηκε από την κατά Νόμο Επιτροπή, 
αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίου του 2ου Γυμνα- 
σίου Λυκείου Μεταμορφώσεως έκτασης εμβαδού 3.600μ 2 που βρίσκε¬ 
ται στην περιοχή του Δήμου Μεταμορφώσεως και μεταξύ των δρόμων 
Αιγέως - Μεσολογγίου και Ζέας, όπως σημειώνεται με στοιχεία Α-Β- 
Γ - Δ - Α στο με κλίμακα 1:500 και αριθ. 898/Μάρτιος 1991 κτημα- 
τολογικό διάγραμμα πίνακα της μηχανικού Ζωής Φραγκουλοπούλου, 
το οποίο θεωρήθηκε για τη Δ/νση Γηπέδων ΟΣΚ από τον Τοπογράφο 
Μηχανικό Γ.- Μορφόπουλο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Ειρήνη Μαρίνη, 2) Μαρία Μαρίνη κ.λ.π. 

Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφααηαυτή να δημοσιευθεί στην Εφημερίδα της Κυβερνήσεως. 
Αθήνα, 5 Ιουλίου 1991 

ΟΙ ΥΠΟΥΡΓΟΙ 

Γ._ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

I. ΠΑΛΑΙΟΚΡΑΣΣΑΣ Γ. ΣΟΥΦΛΙ ΑΣ 

- + - 

Αριθ. 1063158/4273/0010 (2) 

Αναγκαστική απαλλοτρίωση ακινήτων για την διάνοιξη της Ε.Ο. Σταυ¬ 
ρού - Ελευσίνας στην περιοχή του Δήμου Αχαρνών Αττικής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των νομαρχών προς κήρυξιν αναγκαστι¬ 
κών τινών απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ-. 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
, των παρόδιων ιδιοκτητών δια την διάνοιξη Εθνικών οδών κλπ», όπως 
συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 960/1979, για την εκτέλεση των 
οποίων εκδόθηκε το Π.Δ. 929/1979, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την διάνοιξη της Ε.Ο. Σταυρού - Ελευσίνας 
στα τμήματα α) από γραμμές ΟΣΕ μέχρι οδό Αχαρνών, β) από την οδό 
Αχαρνών μέχρι την οδό Παρασκευοπούλου και γ) από την οδό Παρα- 
σκευοπούλου μέχρι το ρέμα Εσχατιάς, έκτασης συνολικού εμβαδού 
113.474 μ 2 3 4 που βρίσκεται στην περιοχή του Δήμου Αχαρνών νομού 
Αττικής και εικονίζεται στα με κλίμακα 1:200, (3) κτηματολογικά δια¬ 
γράμματα και στους αντίστοιχους κτηματολογικούς πίνακες τα οποία 
έχει συντάξει ο I. Παπαδάκης και έχει θεωρήσει ο Διευθυντής της Δ. 12 
Δ/νσης του ΤΠΕΧΩΔΕ Κ. Δεσύπρης στις 28.12.1990 

Στην έκταση που απαλλοτριώνεται προβάλλουν δικαιώματα κυριό¬ 
τητας οι 

1) Κουτρούλης Πέτρος, 2) Καλογιάννης Δημήτριος, 3) Μώραλης 
Γεώργιος κλπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί από τις πιστώσεις για έργα Δημο¬ 
σίων Επενδύσεων αρμοδιότητας Υπουργείου Περιβάλλοντος, Χωροτα¬ 
ξίας και Δημοσίων Έργων (αριθμός έργου 8468000) και β) των παρό¬ 
διων ιδιοκτητών που ωφελούνται με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 5 Ιουλίου 1991 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΣΤΕΦΑΝΟΣ ΜΑΝΟΣ 

- ♦- 

ΑΝΑΚΟΙΝΩΣΕΙΣ 

Αριθ. Α12α/φ.85/35218 (3) 

Παρακατάθεση αποζημίωσης για ακίνητα που έχουν απαλλοτριωθεί με 
την απόφαση Δ. 2153/10.4.1985 (ΦΕΚ 228/17.5.85 τ. Δ') των 
Υπουργών Οικονομικών και ΠΕ.ΧΩ.ΔΕ για τη διάνοιξη της Εθν. 
οδού Πάτρα - Ίσωμα στο 4ο τμήμα από Βασιλικά - Ίσωμα παραλ¬ 
λαγή 3ου τμήματος και κόμβος Καλαβρύτων για τις ιδιοκτ. 75, 76 
(αρτηρία) 55,60 (κόμβος Καλαβρύτων) 41 (11 Η.) και 39 (αρτη¬ 
ρία). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του ν. δ/τος 797/1971 «για 
αναγκαστικές απαλλοτριώσεις» (Φ.Ε.Κ. 1/1-1-1971) τ. Δ’). 

2) Τις διατάξεις του π. δ/τος 69/8.2.1988 «για τον οργανισμό της 
Γενικής Γραμματείας Δημοσίων Έργων» (Φ.Ε.Κ. 28/16.2.88 τ. Α’). 

3) Τον πίνακα παρακατάθεσης των αποζημιώσεων κατά ιδιοκτησία 
με ημερομηνία 19.4.1991 όπως έχει συνταχθεί σε εκτέλεση των απο¬ 
φάσεων 370/13.2.1987 Μον. Πρωτ. Πατρών και 330/31.3.89 Εφε- 
τείου Πατρών. 

4) Την εξουσιοδοτική απόφαση του Υπουργού ΠΕ.ΧΩ.ΔΕ Δ17α/ 
01/79/24.8.89 Φ.Ε.Κ. 666/6.9.89 τ. Δ' ειδοποιούμε τα πρόσωπα 
που έχουν ή αξιώνουν εμπράγματα δικαιώματα στα ακίνητα που έχουν 
απαλλοτριωθεί με την απόφαση που αναφέρεται στο θέμα ότι, η αποζη¬ 
μίωση των εκτάσεων και των επικειμένων τους, όπως σημειώνονται 
στα σχετικά κτηματολόγια, έχει κατατεθεί στο Ταμείο Παρ/κών και 
Δανείων Υπ. Πατρών με την έκδοση του γραμματίου παρακαταθήκης 
45705/26.6.1991 συνολικού ποσού 2.016.080 δραχμών. 

Η αποζημίωση έχει κατατεθεί υπέρ των φερομένων ως ιδιοκτητών 
κατά τις ενδείξεις των σχετικών κτηματολογίων σε συνδυασμό με τις εν¬ 
δείξεις της καθοριστικής των αποζημιώσεων απόφασης και θα κατα¬ 
βληθεί στα πρόσωπα που θα αναγνωριστούν δικαιούχοι με απόφαση του 


Μονομελούς Πρωτοδικείου της περιφέρειας των ακινήτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιουλίου 1991 

Με εντολή Υπουργού 

Η Τμηματάρχης 

Β. ΓΚΟΤΣΟΥΛΙΑ 

-♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ. 59513 (4) 

Έγκριση πραγματοποίησης μεταφοράς συντελεστή δόμησης σε ακίνητο 
που βρίσκεται εντός του ρυμοτομικού σχεδίου Βούλας (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κ.λ.π.» (Α’ 58). 

2. Τις διατάξεις του π. δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880 / 
1979» (Α’ 138), όπως τροποποιήθηκε με το από 19.6.1987 π. δ/γμα 
(Δ’ 592). 

3. Τις διατάξεις του π. δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (Α’ 154), 
όπως τροποποιήθηκε με το 367/1987 π. δ/γμα (Α' 163). 

4. Τις διατάξεις των άρθρων 2,3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος (Α' 
57). 

5. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και κυβερνητικά όργανα» (Α’ 137). 

6. Την 19955/26.4.90 αίτηση των Παναγιώτη Παντελοπούλου 
και Ελένης Παντελοπούλου. 

7. Την 413/17.10.90 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την 80479/21.11.90 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 17.8.89 π. δ/γμα (Δ’ 554) από το 
βαρυνόμενο (διατηρητέο) ακίνητο, που βρίσκεται εντός του εγκεκριμέ¬ 
νου ρυμοτομικού σχεδίου δήμου Αθηναίων και επί της οδού Ευαγγ. Κα- 
ραβία αρ. 69 και για το οποίο έχει εκδοθεί ο 966/1990 τίτλος δικαιώ¬ 
ματος μεταφοράς συντελεστή δόμησης στο όνομα Παναγιώτη Παντελο¬ 
πούλου και Ελένης Παντελοπούλου, σε άλλο ακίνητο (ωφελούμενο), που 
βρίσκεται εντός του ρυμοτομικού σχεδίου του δήμου Βούλας (ν. Αττι¬ 
κής) και επί της οδού Λεωνίδου αριθ. 24, φερόμενο ως ιδιοκτησία των 
ιδίων, όπως το ωφελούμενο φαίνεται με στοιχεία Α, Β, Γ, Δ, Ε, Α στο 
σχετικό πρωτότυπο διάγραμμα σε κλίμακα 1:100 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
59513/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική επιφάνεια, η οποία δύναται να δομηθεί στο ωφελούμενο 
ακίνητο επί πλέον της επιτρεπομένης βάρει των ισχυόντων στην περιοχή 
όρων δόμησης 73,09 τ.μ., που αντιστοιχεί σε 99,97 τ.μ. του βαρυνομέ- 
νου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α)Εμβαδόν οικοπέδου: 406,15 τ.μ. 

β)Ποσοστό κάλυψης: 40% 

γ)Συντελεστής δόμησης: 0,78 

δ)Μέγιστο επιτρεπόμενο ύψος 8,80 μ. και 13,17 μ. λόγω κλίσεως 
του εδάφους, συμπεριλαμβανομένης και της στέγης. 

ε)Το κτίριο πρέπει να ανεγέρθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:100,που θεωρήθηκε 

από τον Προϊστάμενο της Διεύθυνσης Τοπογραφικών Εφαρμογών με 
την 59513/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Ακυρούται ο 966/22.2.90 τίτλος δικαιώματος μεταφοράς συντελε¬ 
στή δόμησης στο όνομα Παναγιώτη Παντελοπούλου και Ελένης Παντε- 
λοπούλου. 

Άρθρο 3 

Η ισχύς του παρόντος 1 διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 5 9350/2611 (5) 

Μερική ακύρωση της χ.2571/91 (ΦΕΚ 180 Δ/91) - απόφασης του 
Νομάρχη Αχαΐας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. δ/τος της 17.7.1923 «Περί σχεδίων πόλεων 
κλπ» όπως τροποποιήθηκε μεταγενέστερα. 

2. Τις διατάξεις του άρθρου 8 του ν. 3200/1955 "Περί διοικητικής 
αποκεντρώσεως». 

3. Τις διατάξεις του ν. 1032/1980 «Περί συστάσεως Υπουργείου 
Χωροταξίας. Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2,3 και 7. 

4. Τις διατάξεις: α) του άρθρου 23 του ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/28.7.1985), β) του άρθρου 
9 του π. δ/τος 437/1985 «Καθορισμός και ανακατανομή των αρμο¬ 
διοτήτων των Υπουργείων» (ΦΕΚ 157/Α/19.9.1985). 

5. Την με αριθ. 85204/2589/12.12.90 (ΦΕΚ 808/Β/27.12.90) 
απόφαση «Μεταβίβαση αρμοδιοτήτων του Υπουργού Περιβάλλοντος, 
Χωροταξίας και Δημ. Έργων στο Γενικό Γραμματέα, στους Γενικούς 
Δ/ντές, στους προϊσταμένους Δ/νσεων και Τμημάτων του Υπουργείου 
ΠΕΧΩΔΕ». 

6. Την υπ’ αριθ. X. 2571/91 (ΦΕΚ 180Δ') απόφαση του Νομάρχη 
Αχαΐας με την οποία εγκρίθηκε Πολεοδομική Μελέτη Αναθεώρησης 
(τροποποίησης) του εγκεκρ. σχεδίου πόλης Πάτρας στις περιοχές Μπο- 
ζαΐτικα κλπ. 

7. Την εμπρόθεσμη προσφυγή του Ανδρέα Παπαχριστόπουλου που 
περιήλθε στην υπηρεσία μας στις 13.5.91 και στρέφεται κατά της πα¬ 
ραπάνω νομαρχιακής αποφάσεως. Επειδή, κατά πάγια Νομολογία του 
ΣτΕ, όταν γίνεται πολεοδομική διαρρύθμιση σε ευρύτερη έκταση δεν 
απαιτείται ειδική για κάθε επί μέρους ρύθμιση αιτιολογία αλλά αρκεί η 
διαπίστωση ότι η ευρύτερη αυτή διαρρύθμιση υπαγορεύθηκε στο σύνολό 
της από πολεοδομική ανάγκη. Στη περίπτωση όμως που έχουν υποβλη¬ 
θεί ενστάσεις με τις οποίες προβάλλονται αιτιάσεις που αφορούν συγκε¬ 
κριμένες επί μέρους ρυθμίσεις χρειάζεται απόκρουσή τους με ειδική αι¬ 
τιολογία. 

Επειδή, από την 666/1990 απόφαση του ΔΣ προκύπτει, ότι το Δη¬ 
μοτικό Συμβούλιο Πατρέων απέρριψε την ένσταση του προσφεύγοντα με 
την αιτιλογία ότι η έγκριση του πεζοδρόμου εξυπηρετεί τον ενιστάμενο 
γιατί το οικόπεδο του θα αποκτήσει πρόσωπο σε εγκεκριμένο δρόμο. Η 
αιτιολογία όμως αυτή δεν είναι η ειδική που απαιτείται σύμφωνα με τα 
προαναφερόμενα για τις περιπτώσεις που με ένσταση προβάλλονται αι¬ 
τιάσεις που αφορούν συγκεκριμένη επί μέρους ρύθμιση δεδομένου ότι η 
ιδιοκτησία του προσφεύγοντα είχε ήδη πρόσωπο σε εγκεκριμένη οδό. 
Για το λόγο αυτό, πρέπει να ακυρωθεί μερικά η προσβαλλομένη από¬ 
φαση στο σημείο που ενέκρινε την τροποποίηση του σχεδίου Πάτρας στη 
συγκεκριμένη θέση για έλλειψη αιτιολογίας και γίνεται δεκτή η προ¬ 
σφυγή του Ανδρέα Παπαχριστόπουλου. 

Επειδή, μετά τα παραπάνω, πρέπει να γίνει δεκτή η προσφυγή του 
Ανδρέα Παπαχριστόπουλου και να ακυρωθεί μερικά η X. 2571/91 
(ΦΕΚ 180Δ/91) απόφαση του Νομάρχη Αχαΐας με την οποία εγκρί¬ 
θηκε η Πολεοδομική μελέτη Αναθεώρησης του εγκεκριμένου σχεδίου 
πόλης και των όρων και περιορισμών δόμησης των περιοχών Μποδαΐ- 
τικα, Κοτρώνι και Αρέθα Πατρών, αποφασίζουμε: 

1, Γίνεται δεκτή η προσφυγή του Ανδρέα Παπαχριστόπουλου 

2. Ακυρώνεται μερικά η με αριθ. Χ.2571/91 (ΦΕΚ 180Δ/91) 
απόφαση του Νομάρχη Αχαΐας σύμφωνα με το σκεπτικό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιουλίου 1991 

Με εντολή Υπουργού 
Ο Γενικός Γραμματέας 

ΒΑΣ. ΚΟΡΚΟΛΟΠΟΥΛΟΣ 


Αριθ. 71803/3571 1 (6) 

Χαρακτηρισμός ως διατηρητέου του κτιρίου που βρίσκεται εντός του ρυ¬ 
μοτομικού σχεδίου Δήμου Αθηναίων επί της οδού Χατζηχρήστου 4, 
περιοχή Νότια Ακρόπολη, και καθορισμός ειδικών όρων και περιορι¬ 
σμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4παρ. 2) του ν. 1577/1985 «Γε¬ 
νικός Οικοδομικός Κανονισμός» (Α' 210) όπως τροποποιήθηκαν με το 
άρθρο 1 (παρ. 1 και 2) του ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις» (Α' 91). 

2. Τις διατάξεις του άρθρου 2 παρ. Γ11 της 85204/2589/1990 
απόφασης του Υπουργού Περιβάλλοντος, Χωροταξίας και Δημοσίων 
Έργων «Μεταβίβαση αρμοδιοτήτων του Υπουργού Περιβάλλοντος, 
Χωροταξίας και Δημοσίων Έργων στον Γ ενικό Γ ραμματέα στους Γ ενι¬ 
κούς Διευθυντές κλπ» (Β’ 808). 

3. Την από 13.5.1991, αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών του Υπουργείου 
Περιβάλλοντος, Χωροταξίας και Δημοσίων Έργων. 

4. Την από 22.5.1991 (Α.Π. 65506/22.5.1991) σύμφωνη γνώμη 
της ενδιαφερόμενης Ελένης Στράτου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Χατζηχρήστου αρ. 4 εντός του ρυμοτομικού σχεδίου του Δήμου 
Αθηναίων, (περιοχή Νότια της Ακρόπολης), φερόμενο ως ιδιοκτησία 
Ελένης Στράτου, όπως φαίνεται με κόκκινη διαγράμμιση στο σχετικό 
πρωτότυπο διάγραμμα σε κλίμακα 1:1000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
71803/1991 πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, η αποκατάσταση, ο εκσυγχρονισμός των 
εγκαταστάσεων η στατική ενίσχυση, η απομάκρυνση των ξένων στοι¬ 
χείων που αλλοιώνουν την μορφή του και γενικά κάθε εσωτερική διαρ¬ 
ρύθμιση του διατηρητέου κτιρίου για λόγους λειτουργικούς, εφ’ όσον δεν 
αλλοιώνεται ο αρχιτεκτονικός χαρακτήρας του. 

4. Επιτρέπεται η προσθήκη κατ’ επέκταση τμήματος στο ισόγειο 
οχήματος τραπεζίου, όπως φαίνεται σημειωμένο με στοιχεία Α1. Β1. 
Γ1. Δ1. Α1 στο σχετικό πρωτότυπο διάγραμμα σε κλίμακα 1:200 που 
θεωρήθηκε από τον Προϊστάμενο της Διεύθυνσης Τοπογραφικών Εφαρ¬ 
μογών με την 71803/1991 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση, καθώς και στον Α' 
όροφο. 

5. Επιτρέπεται η προσθήκη καθ’ ύψος τριών ορόφων ως εξής: 

α) Η προσθήκη β’ ορόφου στο περίγραμμα του υπάρχοντος διατηρη¬ 
τέου κτιρίου, αυμπεριλαμβανομένης της προσθήκης κατ’ επέκταση. 

β) Η προσθήκη τμήματος Γ' ορόφου υπό στοιχεία Δ1, Ε1, Ζ1, Β1, 
Κ, Λ, Μ, Ν, Ξ, Ο, Δ1, όπως φαίνεται στο συνημμένο διάγραμμα το 
οποίο αναφέρεται στην παράγ. 4 και σε κλίμακα 1:200 

γ) Η προσθήκη τμήματος Δ’ ορόφου υπό στοιχεία Β1, Η1, Θ1, II, 
ΚΙ,ΛΙ,ΜΙ,ΝΙ,ΒΙ, όπως φαίνεται στο συνημμένο διάγραμμα σε κλί¬ 
μακα 1:200. 

Οι παραπάνω προσθήκες κατ’ επέκταση και καθ’ ύψος πρέπει να γί¬ 
νουν χωρίς επιβάρυνση του συντελεστή δόμησης. 

Το συνολικό ύψος του κτιρίου, δεν θα υπερβαίνει τα 15.85 μέτρα με- 
τρούμενο από το κράσπεδο του μέσου της όψης του κτιρίου επί της οδού 
Χατζηχρήστου. 

6. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση στο χαρακτηριζόμενο ως διατηρητέο κτίριο. 
Επιτρέπεται μόνο η τοποθέτηση επιγραφών μικρών διαστάσεων που 
πληροφορούν για την χρήση των χώρων του. 

7. Η οριστική αρχιτεκτονική μελέτη θα εγκριθεί από την αρμόδια 
Επιτροπή Πολεοδομικού και Αρχιτεκτονικού Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιουνίου 1991 
Με εντολή Υπουργού 
Ο Γενικός Διευθυντής Πολεοδομίας 
ΚΩΝΣΤΑΝΤΙΝΟΣ ΠΑΥΛΟΠΟΥΛΟΣ 


























